Vita:A Magyar Népköztársaság Állami Díja

message: Miért kell ennek a szócikknek a címébe névelő? A díj hivatalos neve Magyar Népköztársaság Állami Díja, tudomásom szerint tulajdonneveket és műcímeket stb. nem indokolt névelőzni csak azért, mert megegyeztünk, hogy a Wikipédia szócímadási gyakorlatában a birtokos szerkezeteket névelőzzük. Mindez vonatkozhat a szerkesztők által alkalmi szókapcsolatként meghatározott címekre (A kereszténység története, A magyar nyelv fonológiája stb.), de nem az állandósult szerkezetként felfogható tulajdonnevekre és címekre (azaz nem lesz Az MTA Néprajzi Kutatóintézete és A puszták népe). Pasztilla 2009. szeptember 27., 21:51 (CEST)
replies: text: Szerinem pedig de, indokolt.

text: Az indok egyszerű: ha nincs kötelező szabály, akár semmi akadálya a választékos, határozott névelős alaknak, ha birtokviszonyt tartalmaz a kifejezés.--Linkoman vita 2010. szeptember 8., 13:25 (CEST)
Ez nem egyszerű kifejezés, hanem tulajdonnév, ráadásul törvényben rögzítetett. A név nem az A-val kezdődik. Ha minden piszlicsáré esetben a törvényi háttér lehet az apropó, talán egy tulajdonnév megállapításakor a helyesírás szellemével is összeegyeztethető, vitán felüli szempont lehet, hogy a névelő a díj törvényileg megállapított nevének részét képezi-e. (Előre elmondom, hogy nem, csak próbálok közös nevezőt találni, amely a megértéshez vezet bennünket.) Pasztilla 2010. szeptember 26., 01:20 (CEST)
Arról nem beszélve, hogy nemegyszer láttam olyat, amikor a nálunk utólagosan benévelőzött díjnévre a szerkesztő is így szúrja be a belső hivatkozást, akár azért, mert lusta Magyar Népköztársaság Állami Díja beszerkesztésére vagy mert megvezettük a címszóadási gyakorlatunkkal, és okkal hiszi, hogy a névelő a tulajdonnév része. Pasztilla 2010. szeptember 26., 10:16 (CEST)
Én most visszatérnék erre a kérdésre. Egyrészt azért, mert nem törvény, hanem törvényerejű rendelet határozza meg az Állami Díj létrehozását, amit az adott időszakban jórészt funkcionális analfabéták fogalmaztak. De fontosabb ennél, hogy maga a rendelet is mindig névelővel említi, hiszen a nyelvhelyességi érzék ezt diktálja, hogy a névnek mégsem része a névelő, csak abból derül ki, hogy mondat közben kisbetűvel írják. Ezt a szerkezetet gyakorlatilag bármilyen előfordulásban kizárólag névelővel használhatjuk, különben értelmetlen. Amúgy egyébként is csak a magyar díjnál lehet ez probléma, a lefordított nevekhez a magyar nyelvhelyesség miatt oda kell tenni a névelőt, tehát A Szovjetunió Állami Díja és A Román Népköztársaság Állami Díja a helyes.
Egyébként szerintem nem a Magyar Népköztársaság Állami Díja a neve, hanem egyszerűen Állami Díj, amit a Magyar Népköztársaság adományozott, legalábbis a szövegértelmezés ezt megengedi. Azért kell hozzátenni a MNK-ot, hogy egyértelmű legyen a többi állam Állami Díjaival szemben. Tehát lehetne még a cím Állami Díj (Magyar Népköztársaság) stb. Ezt erősíti meg a további állami díjak alapításával tett törvényi megállapítás, hogy a korábbi kitüntetettek az Állami Díjas jelzőt használhatják, nem a Magyar Népköztársaság Állami Díjasa címet. – LApankuš 2013. november 8., 10:09 (CET)

text: Az átirányítások rendszerében igencsak csekély jelentőségű, hogy "Állami Díj (Magyarország) vagy a jelenlegi cím az, amelyre a másik ráirányít. Az egyik lehetséges felfogás szerint a hivatalos nevek legyenek a címszavak, másik lehetséges felfogás szerint pedig minél köznyelvibb annál jobb.

text: Azzal egyetértek, hogy a helyes a névelős alak, mivel birtokviszonyt tartalmazó kifejezésről van szó.
replies: text: :Tipikus álproblémáról van szó, szerintem.--Linkoman vita
Valóban, hiszen az igazi probléma te magad vagy, miszerint notóriusan képtelen vagy rendszerben gondolkodni, de ezt már megszokhattuk, nem szemrehányás.
A lexikográfia nem ismer olyan gyakorlatot, hogy kötött terjedelmű tulajdonnevek címszavát kiegészíti egy névelővel, amennyiben az a névelő nem része a tulajdonnévnek. Senki nem tagadja, hogy a birtokos szerkezeteket névelőzzük a nyelvhasználat során, itt azonban címszóadásról van szó. Jól tudom, hogy például a Magyar nagylexikon szerkesztői sem autoritások a nagy Linkomanhoz képest, így fordulhat elő, hogy ott például Magyar Népköztársaság Elnöki Tanácsa, Magyar Népköztársaság Zászlórendje stb. alakban szerepelnek a címszavak, de hát azok dilettánsok. Haladjatok tovább a professzionalizmus útján. Pasztilla vita 2013. november 10., 09:00 (CET)
thread_title:  A szócikk címe